SET ปิดลบ 1 จุด มูลค่าซื้อขายเบาบาง 3.3 หมื่นลบ. หลังไร้ปัจจัยใหม่หนุน
SET ปิดลบ 1 จุด มูลค่าซื้อขายเบาบาง 3.3 หมื่นลบ. หลังไร้ปัจจัยใหม่หนุน โดยดัชนีปิดตลาดวันนี้ ที่ระดับ 1,703.82 จุด ลบ 0.98 จุด หรือ 0.06% มูลค่าการซื้อขาย 3.28 หมื่นล้านบาท 
24 ส.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,703.82 จุด ลบ 0.98 จุด หรือ 0.06% มูลค่าการซื้อขาย 3.28 หมื่นล้านบาท
10 หุ้นกดดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้แกว่งแคบ โดยดัชนีฯเคลื่อนไหวในแดนลบเช่นเดียวกับตลาดหุ้นในภูมิภาคเอเชียส่วนใหญ่ที่ติดลบไม่กว้างราว 0.5% ยกเว้นตลาดหุ้นญี่ปุ่นที่บวกรับผลดีจากเงินเยนอ่อนค่า
ส่วนตลาดหุ้นบ้านเราวอลุ่มเทรดโดยรวมถือว่าน้อยมาก เนื่องจากยังไม่มีปัจจัยบวกใหม่เข้ามา ระหว่างที่นักลงทุนรอติดตามการประชุมเศรษฐกิจประจำปีของธนาคารกลางสหรัฐฯ (เฟด) ซึ่งจัดขึ้นที่เมืองแจ็กสันโฮล รัฐไวโอมิง ในช่วงวันที่ 23-25 ส.ค.นี้
แนวโน้มการลงุทนในสัปดาห์หน้า นายวีระวัฒน์ กล่วว่า ตลาดฯคงแกว่งไซด์เวย์ โดยในช่วงปลายสัปดาห์จะมีงานไทยแลนด์โฟหัส ซึ่งน่าจะช่วยสร้างความเชื่อมั่นให้นักลงทุนได้มากขึ้นพร้อมให้แนวรับ 1,680 จุด ส่วนแนวต้าน 1,720 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT มูลค่าการซื้อขาย 2,892.78 ล้านบาท ปิดที่ 51.75 บาท ลดลง 0.25 บาท
CPALL มูลค่าการซื้อขาย 1,713.26 ล้านบาท ปิดที่ 69.00 บาท ลดลง 0.50 บาท
PTTGC มูลค่าการซื้อขาย 1,518.96 ล้านบาท ปิดที่ 80.50 บาท ลดลง 0.75 บาท
BEAUTY มูลค่าการซื้อขาย 1,171.30 ล้านบาท ปิดที่ 9.60 บาท เพิ่มขึ้น 0.25 บาท
BANPU มูลค่าการซื้อขาย 1,086.78 ล้านบาท ปิดที่ 19.70 บาท ลดลง 0.20 บาท